Николай Рубцов
Нощ в родния край

Превод от руски: Светлозар Жеков, —

chitanka.info

Столетен дъб. Застинали води.

И сенките — прозрачни, издължени.

Тъй тихо — сякаш никога преди

в полята бурен вятър не е стенел.

Тъй тихо — сякаш никога преди

От гръмове не ехтял простора!

Ветрец над езерото не трепти

И сламата не шумоли на двора,

А сред нощта — бекасов сънен вик…

Завърнах се — животът се не връща!

Какво пък? И това ти стига също —

Да продължиш безкрайно този миг,

Когато си далече от беди

Сред сенките прозрачни, издължени…

И тъй е тихо — не като преди —

Че сякаш буря няма пак да стене.

И цялата душа, сега без жал

щом потопиш сред тайнството щастлива,

ще те облее светлата печал,

тъй както лунен лъч света облива.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.